stanford-oval/wikipedia huggingface dataset:
ลูกเป็ดขี้เหร่ (นวนิยาย)
ละครโทรทัศน์ > เพลงประกอบละคร

เพลง มาทันเวลาพอดี - วรนิษฐ์ ถาวรวงศ์
เพลง คำถามซึ่งไร้คนตอบ - Getsunova
เพลง เธอ,คำถามซึ่งไร้คนตอบ - วรนิษฐ์ ถาวรวงศ์,พุฒิชัย เกษตรสิน
เพลง ชักดิ้นชักงอ - พลอยชมพู
เพลง ไม่อยากพูดว่ารักให้รู้สึกดี - จิรกิตติ์ ถาวรวงศ์
เพลง คนเจ้าชู้ (บีดับบีดู)  - วรนิษฐ์ ถาวรวงศ์
เพลง หลับตา กลั้นใจ บอกลา  - เคลียร์
แหล่งข้อมูลอื่น

เรื่องย่อ รักนะเป็ดโง่
รักนะเป็ดโง่ ตอน Perfect Match ที่สยามโซน
รักนะเป็ดโง่ ตอน Pity Girl ที่สยามโซน
รักนะเป็ดโง่ ตอน Don't ที่สยามโซน
รักนะเป็ดโง่ ตอน Boy's Paradise ที่สยามโซน
วงศ์มณเฑียรทอง

| วงศ์มณเฑียรทอง |
| --- | --- |

Scrophularia nodosa

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Lamiales
วงศ์:: Scrophulariaceae Juss.

สกุล
 ดูเนื้อหา
ชื่อพ้อง
 Bontiaceae Horan.  Buddlejaceae K.Wilh., nom. cons.  Hebenstretiaceae Horan.  Limosellaceae J.Agardh  Myoporaceae R.Br., nom. cons.  Oftiaceae Takht. & Reveal  Selaginaceae Choisy, nom. cons.  Spielmanniaceae J.Agardh, nom. illeg.  Verbascaceae Bercht. & J.Presl
วงศ์มณเฑียรทอง หรือ Scrophulariaceae เป็นวงศ์ของพืชมีดอก ที่สมาชิกส่วนใหญ่อยู่ในเขตอบอุ่น และภูเขาในเขตร้อน
การจัดจำแนก

ในอดีต วงศ์นี้มี 275 สกุลและมากกว่า 5,000 สปีชีส์ แต่จากการศึกษาข้อมูลทางชีววิทยาโมเลกุลพบว่ามีความหลากหลายภายในกลุ่มมาก  หลายสกุลถูกย้ายไปวงศ์อื่นในอันดับ Lamiales โดยเฉพาะวงศ์ Plantaginaceae และ Orobanchaceae แต่บางครั้งก็แยกวงศ์ใหม่  หลาบวงศ์ในอันดับ Lamiales มีขนาดใหญ่ขึ้นเพราะการย้ายสกุลออกจาก Scrophulariacae อย่างกว้าง
Fischer (2004) กำหนดให้วงศ์นี้มีวงศ์ย่อย; Antirrhinoideae, Gratioloideae, และ Digitalidoideae และแบ่ง Gratioloideae ออกเป็น 5 เผ่า; Gratioleae, Angeloniaeae, Stemodieae, Limoselleae และ Lindernieaeและแบ่งเผ่า  Gratioleae ออกเป็น 16 สกุล และมีเผ่าย่อย 3 เผ่า; Caprarinae, Dopatrinae และ Gratiolinaeเผ่าย่อย Gratiolinae มี 10 สกุล; Bacopa และ Mecardonia (เดิมคือ Herpestis), Amphianthus, Gratiola Sophronanthe Benjaminia Scoparia Boelkea Maeviella และ Braunblequetia กลุ่มนี้ส่วนใหญ่ถูกย้าไปวงศ์ Plantaginaceae ในเป่า Gratioleae
สกุล

| --- | --- |
 เผ่า Aptosimeae Anticharis Endl.  Aptosimum Burch. ex Benth.  Peliostomum E.Mey. ex Benth. เผ่า Buddlejeae Buddleja L. - Butterfly-bush  Emorya Torr.  Gomphostigma Turcz. เผ่า Hemimerideae Alonsoa Ruiz & Pav.  Colpias E.Mey. ex Benth.  Diascia Link & Otto  Diclis Benth.  Hemimeris L.f.  Nemesia Vent. เผ่า Leucophylleae Eremogeton Standl. & L.O.Williams  Leucophyllum Humb. & Bonpl. เผ่า Limoselleae Barthlottia Eb.Fisch.  Camptoloma Benth.  Chaenostoma Benth. (sometimes included in Sutera but separated by Kornhall and Bremer)  Chenopodiopsis Hilliard  Cromidon Compton  Dischisma Choisy  Glekia Hilliard  Globulariopsis Compton  Glumicalyx Hiern  Gosela Choisy  Hebenstretia L  Jamesbrittenia Kuntze  Limosella L.  Lyperia Benth.  Manuleopsis Thell. ex Schinz  Melanospermum Hilliard  Microdon Choisy:  Phyllopodium Benth.  Polycarena Benth.  Reyemia Hilliard  Selago L.  Strobilopsis Hilliard & B.L.Burtt  Sutera Roth syn. Manulea Thun. - Dwarf Snapdragon, "Bacopa"  Tetraselago Junell  Trieenea Hilliard  Zaluzianskya F.W.Schmidt เผ่า Myoporeae Bontia L.  Calamphoreus Chinnock  Diocirea Chinnock  Eremophila R.Br.  Glycocystis Chinnock  Myoporum Sol. ex G.Forst.  Pentacoelium Siebold & Zucc. เผ่า Scrophularieae Antherothamnus N.E.Br.  Nathaliella B.Fedtsch.  Oreosolen Hook.f.  Scrophularia L. - Figwort  Verbascum L. - Mullein เผ่า Teedieae Dermatobotrys Bolus  Freylinia Colla  Oftia Adans.  Ranopisoa J.F.Leroy  Teedia Rudolphi ไม่จัดอยู่ในเผ่า Brachystigma Pennell - Desert foxglove  Dasistoma Raf.  Hemianthus Nutt.  Leucosalpa Scott-Elliot  Phygelius E.Mey. ex Benth. - Cape fuchsia
สกุล > สกุลที่นำออก

สกุลต่อไปนี้เคยอยู่ในวงศ์ Scrophulariaceae แต่ปัจจุบันถูกย้ายไปอยู่วงศ์อื่น:
| 0 | 1 | 2 |
| --- | --- | --- |
|  Acanthorrhinum Rothm. → Plantaginaceae  Agalinis Raf. → Orobanchaceae  Angelonia Humb. & Bonpl. → Plantaginaceae  Antirrhinum L. → Plantaginaceae  Bacopa Aubl. → Plantaginaceae  Bartsia L. → Orobanchaceae  Basistemon Turcz. → Plantaginaceae  Besseya Rydb. → Plantaginaceae  Calceolaria L. → Calceolariaceae  Capraria L. → Plantaginaceae  Castilleja Mutis ex L.f. → Orobanchaceae  Chaenorhinum (DC.) Rchb. → Plantaginaceae  Chelone L. → Plantaginaceae  Chionophila Benth. → Plantaginaceae  Collinsia Nutt. → Plantaginaceae  Cordylanthus Nutt. ex Benth. → Orobanchaceae  Craterostigma Hochst. → Linderniaceae or as part of Lindernia  Cymbalaria  → Plantaginaceae  Digitalis L. → Plantaginaceae  Dopatrium Buch.-Ham. ex Benth. → Plantaginaceae  Epixiphium (Engelm. ex A.Gray) Munz → Plantaginaceae  Euphrasia L. → Orobanchaceae  Galvezia Dombey ex Juss. → Plantaginaceae  Gambelia Nutt. → Plantaginaceae |  Glossostigma Wight & Arn. → Phrymaceae  Gratiola L. → Plantaginaceae  Hebe Comm. ex Juss.  → Plantaginaceae  Holmgrenanthe Elisens → Plantaginaceae  Howelliella Rothm. → Plantaginaceae  Keckiella Straw → Plantaginaceae  Kickxia Dumort. → Plantaginaceae  Lagotis Gaertn. → Plantaginaceae  Limnophila R.Br. → Plantaginaceae  Linaria Mill. → Plantaginaceae  Lindernia All. → Linderniaceae  Lophospermum D.Don → Plantaginaceae  Mabrya Elisens → Plantaginaceae  Maurandella (A.Gray) Rothm. → Plantaginaceae  Maurandya Ortega → Plantaginaceae  Mazus Lour. → Phrymaceae  Mecardonia Ruiz & Pav. → Plantaginaceae  Melampyrum L. → Orobanchaceae  Micranthemum Michx. → Plantaginaceae  Mimulus L. → Phrymaceae  Misopates Raf. → Plantaginaceae  Mohavea A.Gray → Plantaginaceae  Nemesia  → Plantaginaceae  Neogaerrhinum Rothm. → Plantaginaceae |  Nothochelone (A.Gray) Straw → Plantaginaceae  Nuttallanthus D.A.Sutton → Plantaginaceae  Odontites Ludw. → Orobanchaceae  Orobanche L. → Orobanchaceae  Orthocarpus Nutt. → Orobanchaceae  Parentucellia Viv. → Orobanchaceae  Paulownia Siebold & Zucc. → Paulowniaceae  Pedicularis L. → Orobanchaceae  Penstemon Schmidel → Plantaginaceae  Pseudorontium (A.Gray) Rothm. → Plantaginaceae  Rhinanthus L. → Orobanchaceae  Russelia Jacq. → Plantaginaceae  Sairocarpus D.A.Sutton → Plantaginaceae  Schistophragma Benth. ex Endl. → Plantaginaceae  Scoparia L. → Plantaginaceae  Stemodia L. → Plantaginaceae  Striga Lour. → Orobanchaceae  Synthyris Benth. → Plantaginaceae  Tonella Nutt. ex A.Gray → Plantaginaceae  Torenia L. → Linderniaceae  Triphysaria Fisch. & C.A.Mey. → Orobanchaceae  Veronica L. → Plantaginaceae  Veronicastrum Heist. ex Fabr. → Plantaginaceae |
แหล่งข้อมูลอื่น

Kew list of Scrophulariaceae เก็บถาวร 1997-01-02 ที่ เวย์แบ็กแมชชีน
Family Scrophulariaceae Flowers in Israel
verbascum.org
Leucophyllum frutescens
วอลเธอร์ ซอมแมร์ลัธ

| วอลเธอร์ ซอมแมร์ลัธ |
| --- | --- |
คาร์ล ออกุส วอลเธอร์ ซอมแมร์ลัธ
เกิด: 22 มกราคม ค.ศ. 1901(1901-01-22) ไฮเดิลแบร์ค แกรนด์ดัชชีบาเดิน จักรวรรดิเยอรมัน
เสียชีวิต: 21 ตุลาคม ค.ศ. 1990(1990-10-21) (89 ปี) ไฮเดิลแบร์ค รัฐบาเดิน-เวือร์ทเทิมแบร์ค ประเทศเยอรมนี
สัญชาติ: เยอรมนี
อาชีพ: นักธุรกิจ
คู่สมรส:  อลิซ ซอมแมร์ลัธ
บุตร: ราล์ฟ ซอมแมร์ลัธ วอลเธอร์ ลุดวิจ ซอมแมร์ลัธ  ฮันส์ จอร์ก ซอมแมร์ลัธ สมเด็จพระราชินีซิลเวียแห่งสวีเดน
บิดามารดา: หลุยส์ ซอมแมร์ลัธ แอนนา ซอมแมร์ลัธ
วอลเธอร์ ซอมแมร์ลัธ เป็นพระราชบิดาใน สมเด็จพระราชินีซิลเวียแห่งสวีเดน และเป็นพระราชอัยกา ใน เจ้าหญิงวิกตอเรีย มกุฎราชกุมารีแห่งสวีเดน เจ้าชายคาร์ล ฟิลิป ดยุกแห่งแวร์มลันด์ เจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ โดยเขาเป็นนักธุรกิจชาวเยอรมนีอีกด้วย วอลเธอร์ ถึงแก่กรรมวันที่ 21 ตุลาคม ค.ศ. 1990 สิริอายุรวม 89 ปี
หลุมศพของ วอลเธอร์ ซอมแมร์ลัธและอลิซ ซอมแมร์ลัธ ภรรยา
มูลนิธิขาเทียมในสมเด็จพระศรีนครินทราบรมราชชนนี
ประวัติมูลนิธิขาเทียม ในสมเด็จพระศรีนครินทราบรมราชชนนี

มูลนิธิขาเทียมฯ กำเนิดขึ้นด้วยพระมหากรุณาธิคุณของสมเด็จพระศรีนครินทราบรมราชชนนีที่ทรงอาทรถึงความทุกข์ของคนพิการขาขาดผู้ยากไร้ ที่ไม่สามารถเข้ารับบริการขาเทียมจากภาครัฐ พระองค์เสด็จพระราชดำเนินไปทรงเยี่ยมราษฎรในท้องถิ่นทุรกันดารทั่วทุกภาคของประเทศอย่างสม่ำเสมอ ทำให้ทรงตระหนักถึงปัญหาการขาดแคลนขาเทียมในกลุ่มคนพิการขาขาดที่ยากไร้ เมื่อทรงทราบว่าแพทย์ไทยสามารถประดิษฐ์ขาเทียมได้ จึงได้พระราชทานความช่วยเหลือนับแต่นั้นมา "อย่าไปเอาเงินที่เขา มาเอาเงินที่ฉัน" รับสั่งประโยคนี้ของสมเด็จพระศรีนครินทราบรมราชชนนี กลายเป็นอุดมการณ์ของมูลนิธิขาเทียมฯ ตั้งแต่เริ่มต้นจนถึงปัจจุบัน
มูลนิธิขาเทียม ในสมเด็จพระศรีนครินทราบรมราชชนนี จดทะเบียนก่อตั้งขึ้นโดยมีสำนักงานแรกอยู่ที่จังหวัดเชียงใหม่ เมื่อวันที่ 17 สิงหาคม พ.ศ. 2535 ด้วยทุนจดทะเบียนส่วนพระองค์ มูลนิธิขาเทียมฯ ซึ่งเป็นองค์กรสาธารณกุศลต้องพร้อมรับมือกับความเปลี่ยนแปลงตลอดจนอุปสรรคต่าง ๆ ที่อาจเกิดขึ้น โดยต้องพัฒนาเทคโนโลยีการทำขาเทียมตลอดเวลา ความสำเร็จในการพัฒนางานของมูลนิธิฯ เกิดขึ้นด้วยน้ำพระทัยของสมเด็จพระศรีนครินทราบรมราชชนนี และสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ผู้ทรงร่วมก่อตั้งมูลนิธิฯ ด้วยทรงมีพระเมตตาต่อคนพิการที่ยากไร้ และมีพระวิริยะอุตสาหะในการเสด็จพระราชดำเนินไปทรงเยี่ยมหน่วยทำขาเทียมพระราชทานเคลื่อนที่ที่ออกไปให้บริการประชาชนตามจังหวัดต่าง ๆ
ปัจจุบันสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงดำรงตำแหน่ง องค์นายกกิตติมศักดิ์ สืบทอดพระราชปณิธานของสมเด็จพระศรีนครินทราบรมราชชนนี ด้วยพระมหากรุณาธิคุณและพระเมตตาคุณจากพระบรมวงศานุวงศ์ มูลนิธิขาเทียมฯ จึงประสบความสำเร็จจนเป็นที่ยอมรับในระดับนานาชาติ มีคนพิการขาขาดทุกเชื้อชาติ ศาสนาเดินทางมาขอรับขาเทียมจากมูลนิธิฯ อยู่เสมอ
มูลนิธิขาเทียมฯ มีชื่อเต็มเป็นภาษาอังกฤษว่า Prostheses Foundation of Her Royal Highness The Princess Mother เขียนโดยย่อได้ว่า Prostheses Foundation of H.R.H. The Princess Mother หรือ Prostheses Foundation
พันธกิจ

จัดทำขาเทียมให้แก่คนพิการขาขาด ทุกเชื้อชาติ ศาสนา โดยไม่คิดมูลค่า
ผลิตชิ้นส่วนขาเทียมให้แก่หน่วยงานหรือองค์กรที่สามารถทำขาเทียมแบบมูลนิธิขาเทียม ในสมเด็จพระศรีนครินทราบรมราชชนนี เพื่อให้หน่วยงานหรือองค์กรนั้น จัดทำขาเทียมโดยไม่คิดมูลค่าจากคนพิการขาขาด
จัดหาอุปกรณ์เพิ่ม เพื่อให้ผู้ที่ใช้ขาเทียมมีคุณภาพชีวิตที่ดีขึ้น
พัฒนาบุคลากรด้านกายอุปกรณ์ ระดับต่ำกว่าปริญญาตรี ทั้งในประเทศและต่างประเทศ เพื่อให้สามารถปฏิบัติงานได้อย่างมีคุณภาพ
ค้นคว้า วิจัย และพัฒนาคุณภาพขาเทียม
ร่วมมือกับองค์กรการกุศลอื่น หรือหน่วยงานราชการ เพื่อสาธารณประโยชน์
บริหารจัดการมูลนิธิขาเทียม ในสมเด็จพระศรีนครินทราบรมราชชนนี ให้เป็นมูลนิธิคุณธรรม และเป็นองค์กรแห่งความสุข
รายพระนามและรายนามคณะกรรมการมูลนิธิขาเทียมฯ

สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี  องค์นายกกิตติมศักดิ์
ศาสตราจารย์เกียรติคุณ นายแพทย์เกษม วัฒนชัย  ประธานกรรมการมูลนิธิขาเทียมฯ
พลโท นายแพทย์ธำรงรัตน์ แก้วกาญจน์  รองประธานกรรมการมูลนิธิขาเทียมฯ
นายอภิลาศ โอสถานนท์  รองประธานกรรมการมูลนิธิขาเทียมฯ
นายเกรียงฤทธิ์ สุขเจริญสิน  กรรมการมูลนิธิขาเทียมฯ
ศาสตราจารย์ ดร.ไพรัช ธัชยพงษ์  กรรมการมูลนิธิขาเทียมฯ
ผู้ช่วยศาสตราจารย์ ดร.นิพนธ์ ตุวานนท์  กรรมการมูลนิธิขาเทียมฯ
รองศาสตราจารย์ นายแพทย์วัชระ รุจิเวชพงศธร  กรรมการมูลนิธิขาเทียมฯ
นางผาสุก สุดชูเกียรติ  กรรมการมูลนิธิขาเทียมฯ
นางปัทมา เพชรเรียง  กรรมการมูลนิธิขาเทียมฯ
นางนารีรัตน์ จันทรมังกร  กรรมการมูลนิธิขาเทียมฯ
นายวิชิต ชินวงศ์วรกุล  กรรมการมูลนิธิขาเทียมฯ
นายธารินทร์ นิมมานเหมินท์  กรรมการและเหรัญญิกมูลนิธิขาเทียมฯ
นายกุลิศ สมบัติศิริ  กรรมการและรองเหรัญญิกมูลนิธิขาเทียมฯ
ศาสตราจารย์คลินิก นายแพทย์นิเวศน์ นันทจิต  กรรมการและเลขาธิการมูลนิธิขาเทียมฯ
ที่ทำการมูลนิธิขาเทียมฯ

มูลนิธิขาเทียมฯ สำนักงานใหญ่ เลขที่ 199 หมู่ 4 ตำบลดอนแก้ว อำเภอแม่ริม จังหวัดเชียงใหม่ 50180 ช่องทางการติดต่อ 0-5311-2271-3
สำนักงานกรุงเทพฯ เลขที่ 44 อาคารศรีจุลทรัพย์ ชั้น 16 ถนนพระราม 1 แขวงรองเมือง เขตปทุมวัน กรุงเทพฯ 10330 ช่องทางการติดต่อ 0-2215-4369
โครงการออกหน่วยทำขาเทียมพระราชทานเคลื่อนที่

ด้วยพระปรีชาของสมเด็จพระศรีนครินทราบรมราชชนนี และสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ที่ทรงมีพระวินิจฉัยเห็นถึงความลำบากในการเข้าถึงการรับบริการทำขาเทียม จึงมีพระราชดำริให้มูลนิธิขาเทียมฯ จัดทำโครงการออกหน่วยทำขาเทียมพระราชทานเคลื่อนที่ไปให้บริการทำขาเทียมแก่คนพิการขาขาดที่ยากไร้ในพื้นที่ห่างไกลและทุรกันดาร ซึ่งปัจจุบันสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงสืบสาน รักษา ต่อยอด พระราชปณิธานของทั้ง 2 พระองค์ มูลนิธิขาเทียมฯ จึงได้สนองพระราชปณิธานของทุกพระองค์ ในการจัดทำโครงการออกหน่วยทำขาเทียมพระราชทานเคลื่อนที่ไปยังพื้นที่ห่างไกลของจังหวัดต่าง ๆ ทั่วประเทศ ตั้งแต่ปี พ.ศ. 2534 จนถึงปัจจุบัน
ทั้งนี้ ตลอดระยะเวลาการดำเนินโครงการออกหน่วยทำขาเทียมพระราชทานเคลื่อนที่ที่ผ่านมา สมเด็จพระศรีนครินทราบรมราชชนนี สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงมีพระเมตตาเสด็จมาเป็นองค์ประธานในพิธีมอบขาเทียมพระราชทาน หากไม่ทรงมีพระราชกรณียกิจอื่นในช่วงจัดโครงการออกหน่วยทำขาเทียมพระราชทานเคลื่อนที่ของมูลนิธิฯ ก็จะเสด็จมาพระราชทานขาเทียมเป็นประจำทุกปี
นอกจากนี้ ศาสตราจารย์เกียรติคุณ นายแพทย์เกษม วัฒนชัย องคมนตรีและประธานกรรมการมูลนิธิขาเทียมฯ ยังได้กรุณาให้เกียรติมาเป็นประธานในพิธีเปิดโครงการออกหน่วยทำขาเทียมพระราชทานเคลื่อนที่ หรือพิธีมอบขาเทียมพระราชทานปีละหลายครั้ง
ในการดำเนินโครงการออกหน่วยทำขาเทียมพระราชทานเคลื่อนที่ มูลนิธิขาเทียมฯ ได้รับความร่วมมือและความอนุเคราะห์จากทั้งภาครัฐ ภาคเอกชน และองค์กรการกุศล ในการสนับสนุนโครงการ อาทิ สำนักงานจังหวัด เทศบาล พัฒนาความมั่นคงจังหวัด เกษตรจังหวัด ปศุสัตว์จังหวัด การไฟฟ้าส่วนภูมิภาคจังหวัด ประชาสัมพันธ์จังหวัด บริษัท ไทย เบเวอร์เรจแคน จำกัด บริษัท ซี.พี. อินเตอร์เทรด จำกัด โรงพยาบาลเทียนฟ้ามูลนิธิ มูลนิธิมหากุศลฯ มูลนิธิคุณธรรมสงเคราะห์ฯ และหน่วยงานอื่น ๆ ที่ได้ให้ความอนุเคราะห์และสนับสนุนโครงการฯ ด้วยความร่วมมือและความสนับสนุนจากทุกฝ่าย ทำให้มูลนิธิขาเทียมฯ สามารถประสานงานและสร้างสภาพแวดล้อมที่เหมาะสมในการดำเนินโครงการจนประสบความสำเร็จ และสามารถให้บริการตรงตามวัตถุประสงค์ทุกประการ ซึ่งการทำงานร่วมกันในรูปแบบนี้ เป็นสิ่งที่สร้างความหวังและความมุ่งมั่นในการให้ความช่วยเหลือคนพิการขาขาดในสังคม และเป็นต้นแบบที่ดีให้กับองค์กรอื่น ๆ ในการสร้างสังคมที่เข้มแข็งและเท่าเทียมกัน รวมทั้งสร้างความตระหนักรู้ในความต้องการของคนพิการในสังคมของเรา ความสำเร็จในการให้บริการและสร้างความร่วมมือกับหน่วยงานทุกภาคส่วนในโครงการออกหน่วยทำขาเทียมพระราชทานเคลื่อนที่นี้ อาจนับเป็นต้นแบบการสร้างแรงบันดาลใจให้กับหน่วยงานอื่น ๆ ที่สนใจสร้างความดี และสร้างสังคมที่เข้มแข็งสำหรับคนพิการที่จะช่วยเหลือตัวเอง ครอบครัว และประเทศชาติอีกต่อไปในอนาคต
นอกจากนี้ มูลนิธิขาเทียมฯ ยังได้ร่วมกับกระทรวงการต่างประเทศ และองค์กรการกุศลหรือองค์กรเอกชนในต่างประเทศ ในการจัดทำโครงการออกหน่วยทำขาเทียมพระราชทานเคลื่อนที่ไปยังต่างประเทศ เพื่อจัดทำขาเทียมตามรูปแบบของมูลนิธิฯ ให้แก่คนพิการขาขาดที่ยากไร้ในต่างประเทศอีกด้วย
การให้บริการ ณ ที่ทำการมูลนิธิขาเทียมฯ

มูลนิธิขาเทียมฯ พระราชทานกำเนิดโดยสมเด็จพระศรีนครินทราบรมราชชนนี เมื่อปี พ.ศ. 2535 เมื่อทรงทราบว่า รองศาสตราจารย์ นายแพทย์เทอดชัย ชีวะเกตุ (เลขาธิการมูลนิธิขาเทียมฯ ท่านแรก) สามารถประดิษฐ์ขาเทียมที่มีน้ำหนักเบา สวมใส่สบาย จากขยะพลาสติก ทำให้ขาเทียมมีราคาที่ถูกกว่าขาเทียมจากต่างประเทศที่ผลิตในประเทศไทยถึง 10 เท่า จึงทรงมีพระราชดำริให้จัดตั้งมูลนิธิขาเทียมฯ ขึ้น เพื่อทำขาเทียมให้แก่คนพิการขาขาดที่ยากไร้ ด้อยโอกาส โดยไม่คิดมูลค่า และไม่เลือกเชื้อชาติ ศาสนา
มูลนิธิขาเทียม ในสมเด็จพระศรีนครินทราบรมราชชนนี ได้รับการจดทะเบียนเมื่อวันที่ 17 สิงหาคม พ.ศ. 2535 โดยสมเด็จพระศรีนครินทราบรมราชชนนี ทรงดำรงตำแหน่งองค์ประธานกิตติมศักดิ์ และทรงโปรดเกล้าฯ ให้สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เป็นองค์ประธาน ทั้งสองพระองค์ทรงพระราชทานทุนทรัพย์ในการจัดตั้งมูลนิธิฯ จำนวนหนึ่ง จึงทำให้มูลนิธิฯ สามารถให้บริการจัดทำขาเทียมให้แก่คนพิการขาขาด ตั้งแต่ปี พ.ศ. 2535 เป็นต้นมา
มูลนิธิขาเทียมฯ ให้บริการทำขาเทียม ณ ที่ทำการของมูลนิธิฯ อำเภอแม่ริม จังหวัดเชียงใหม่ ในการดำเนินการช่วงแรกของมูลนิธิฯ ได้อาศัยสถานที่ของคณะแพทยศาสตร์ มหาวิทยาลัยเชียงใหม่ และเอกชน ในการให้บริการทำขาเทียม จนกระทั่งปี พ.ศ. 2546 จึงได้ดำเนินการก่อสร้างอาคารสำนักงานมูลนิธิฯ ขึ้นบนที่ดินที่ได้รับอนุเคราะห์ใช้จากกองทัพบก ณ อำเภอแม่ริม จังหวัดเชียงใหม่ ซึ่งเป็นสำนักงานใหญ่ของมูลนิธิฯ นับแต่นั้นมาจนถึงปัจจุบัน
"มูลนิธิคุณภาพ คุณธรรม ยั่งยืน และมีความสุข" เป็นวิสัยทัศน์ที่เชื่อมโยงภารกิจ ค่านิยม และเป้าหมายของมูลนิธิขาเทียมฯ ในอนาคตเอาไว้ด้วยกัน ด้วยวิสัยทัศน์ที่ตรงกันของบุคลากรทุกระดับ ทำให้มูลนิธิขาเทียมฯ ยืนหยัดมาถึงช่วงเวลาสำคัญในการเป็นองค์กรที่สั่งสมความรู้เกี่ยวกับการทำขาเทียม และยังคงต้องดำเนินภารกิจอยู่คู่กับสังคมไทยต่อไปในทศวรรษใหม่
จากจุดเริ่มต้นแห่งความเชื่อมั่นในศักดิ์ศรี และคุณค่าของความเป็นมนุษย์โดยไม่แบ่งแยกเชื้อชาติ และศาสนาใด ๆ ของสมเด็จพระศรีนครินทราบรมราชชนนี มูลนิธิฯ จึงได้ยึดถือพระราชปณิธานของพระองค์เป็นดั่งเข็มทิศในการปฏิบัติงาน จนเป็นที่ประจักษ์ชัดถึงความก้าวหน้าในภารกิจต่าง ๆ ของมูลนิธิฯ ไม่ว่าจะเป็นการสร้างกระบวนการพันธมิตรเพื่อมาร่วมกันสร้างกุศลแก่ผู้ด้อยโอกาส และการจัดทำขาเทียมให้แก่คนพิการขาขาดโดยไม่คิดมูลค่า จนกระทั่งในปัจจุบัน มูลนิธิขาเทียม ในสมเด็จพระศรีนครินทราบมราชชนนี ได้ชื่อว่าเป็นองค์กรที่จัดทำขาเทียมให้แก่คนพิการขาขาดมากที่สุดในโลก
การให้บริการ ณ ที่ทำการมูลนิธิขาเทียมฯ > การให้บริการทำขาเทียมแก่คนพิการขาขาด ณ ที่ทำการมูลนิธิขาเทียมฯ

การให้บริการทำขาเทียมแก่คนพิการขาขาดของมูลนิธิฯ ในระยะแรก ได้อาศัยสถานที่ของคณะแพทยศาสตร์ มหาวิทยาลัยเชียงใหม่ และเอกชน ในการให้บริการทำขาเทียม จนกระทั่งมูลนิธิฯ ได้รับการอนุเคราะห์ที่ดินใช้จากกองทัพบก จึงได้ดำเนินการก่อสร้างอาคารสำนักงานมูลนิธิฯ ณ อำเภอแม่ริม จังหวัดเชียงใหม่ และให้เป็นสำนักงานใหญ่ของมูลนิธิฯ นับตั้งแต่ปี พ.ศ. 2546 มาจนถึงปัจจุบัน
ในการให้บริการทำขาเทียมแก่คนพิการขาขาดนั้น จะมีแพทย์ผู้เชี่ยวชาญเป็นผู้ตรวจประเมินตอขา และความพร้อมในการเข้ารับบริการทำขาเทียมแก่คนพิการ โดยนักกายอุปกรณ์และช่างกายอุปกรณ์เป็นผู้ทำขาเทียมให้แก่คนพิการ และมีแพทย์ให้การดูแลและตรวจเช็คแนวการเดินให้แก่คนพิการอย่างใกล้ชิด
การให้บริการ ณ ที่ทำการมูลนิธิขาเทียมฯ > การให้บริการทำขาเทียมแก่สัตว์พิการขาขาด

นอกจากมูลนิธิขาเทียมฯ จะให้บริการจัดทำขาเทียมแก่คนพิการขาขาดแล้ว นวัตกรรมขาเทียมของมูลนิธิฯ ยังสามารถช่วยเหลือสัตว์พิการขาขาดที่ประสบเคราะห์ด้วย ซึ่งสัตว์พิการขาขาดรายแรกที่ได้มารับบริการจากมูลนิธิขาเทียมฯ คือ ช้างน้อยโม่ชะ ซึ่งประสบเหตุเหยียบกับระเบิด โดยรองศาสตราจารย์ นายแพทย์เทอดชัย ชีวะเกตุ ได้ทำขาเทียมให้กับช้างน้อยโม่ชะ ที่โรงพยาบาลช้าง อำเภอห้างฉัตร จังหวัดลำปาง ซึ่งนับว่าเป็นการทำขาเทียมให้แก่ช้างได้สำเร็จเป็นรายแรกของโลก ในปี พ.ศ. 2551 นอกจากนี้ ยังมีสัตว์พิการอีกจำนวนหนึ่งที่เคยได้รับบริการทำขาเทียมจากมูลนิธิฯ เช่น พังโมตาลา ซึ่งเป็นช้างที่ถูกตัดขาจากการเหยียบระเบิด รวมไปถึงม้า นกเหยี่ยว และสุนัข
เมื่อเดือนมิถุนายน พ.ศ. 2556 มูลนิธิฯ ได้ทำ MoU ร่วมกับคณะสัตวแพทยศาสตร์ มหาวิทยาลัยเชียงใหม่ ในการขยายการให้บริการทำขาเทียมแก่สัตว์พิการขาขาด ในการขยายการให้บริการทำขาเทียมแก่สัตว์พิการขาขาด โดยเจ้าของสุนัขพิการที่ต้องการรับบริการทำขาเทียมสำหรับสุนัข จะทำการติดต่อขอรับบริการผ่านคณะสัตวแพทยศาสตร์ มหาวิทยาลัยเชียงใหม่ จะพามาเข้ารับบริการทำขาเทียมที่อาคารสำนักงานมูลนิธิฯ จังหวัดเชียงใหม่
การประดิษฐ์ คิดค้น และพัฒนา

เนื่องจากในอดีตขาเทียมที่ใช้เป็นขาเทียมที่นำชิ้นส่วนมาจากต่างประเทศ ทำให้ขาเทียมมีราคาสูงมาก คนพิการขาขาดทั่วไปจึงไม่สามารถเข้ารับบริการได้ จึงทำขาเทียมตามวิถีชาวบ้าน เมื่อเกิดปัญหาก็มาพบและขอคำแนะนำจากแพทย์ ปัจจุบันมูลนิธิฯ สามารถผลิตขาเทียมที่มีชิ้นส่วนจากวัสดุภายในประเทศทั้งหมด ทำให้ขาเทียมของมูลนิธิฯ มีราคาต้นทุนต่ำมากเมื่อเทียบกับขาเทียมจากต่างประเทศ นอกจากนั้น ขาเทียมของมูลนิธิฯ ทุกชิ้น ก็ยังผลิตจากชิ้นส่วนที่มีคุณภาพด้วยวิวัฒนาการของโรงงานอุตสาหกรรมภายในประเทศ
การประดิษฐ์ คิดค้น และพัฒนา > วิธีการทำขาเทียมฯ

เนื่องจากมูลนิธิฯ มีเวลาในการให้บริการทำขาเทียมในโครงการออกหน่วยทำขาเทียมพระราชทานเคลื่อนที่ค่อนข้างจำกัด อีกทั้งช่างทำขาเทียมส่วนใหญ่เป็นอาสาสมัครที่มาจากโรงพยาบาลต่าง ๆ ทั่วประเทศ ซึ่งมีพื้นฐานความชำนาญแตกต่างกัน ดังนั้น เพื่อให้ได้ขาเทียมที่ดีในรูปแบบเดียวกันในเวลาอันจำกัด มูลนิธิฯ จึงได้ค้นคว้าหาวิธีการทำขาเทียมที่จะสามารถช่วยให้ช่างทำขาเทียมทุกคนสามารถทำขาเทียมที่ดีในรูปแบบเดียวกันให้เสร็จในเวลาอันรวดเร็ว (ขาเทียมที่ดี คือ ขาเทียมที่คนพิการสวมใส่สบาย เพราะทุกส่วนของเบ้ามีรูปร่างเหมือน และมีขนาดเท่ากับตอขาคนพิการทุกส่วน)
มูลนิธิฯ ได้ค้นคว้าประดิษฐ์วิธีการทำขาเทียมจากแบบเดิมที่ใช้เฝือกปูนและปูนพลาสเตอร์ ซึ่งใช้เวลานานกว่าจะได้เบ้าตอขา อีกทั้งยังสิ้นเปลืองค่าเฝือกและปูนพลาสเตอร์ที่ใช้แล้วเป็นขยะทิ้ง มูลนิธิฯ จึงได้คิดค้นการดัดแปลงจากของต่างประเทศโดยการใช้เมล็ดโฟมและทราย ทำให้ช่างที่ได้รับการอบรมทุกคนสามารถทำขาเทียมที่มีความกระชับพอดีกับตอขาภายในเวลาเพียง 1 - 2 วันสำหรับขาเทียมระดับใต้เข่า และ 2 - 3 วันสำหรับขาเทียมระดับเหนือเข่า ซึ่งวิธีเดิมที่ใช้เฝือกและปูนพลาสเตอร์จะต้องใช้เวลาประมาณ 5 - 10 วันสำหรับขาเทียมใต้เข่า อีกทั้ง เมล็ดโฟมและทรายยังสามารถนำกลับมาใช้ซ้ำได้ เป็นการประหยัดและทำให้โรงงานทำขาเทียมมีความสะอาด และปราศจากฝุ่น ไม่ก่อให้เกิดปัญหามลพิษและปัญหาสุขภาพของผู้ปฏิบัติงานและผู้เข้ารับบริการ
การประดิษฐ์ คิดค้น และพัฒนา > เครื่องมืออุปกรณ์การทำขาเทียม

มูลนิธิฯ ได้ประดิษฐ์และผลิตเครื่องมือขึ้นมา สำหรับใช้ในการให้บริการที่สำนักงานมูลนิธิฯ และจัดส่งไปยังโรงงานทำขาเทียมพระราชทานทุกแห่ง ดังนั้น เมื่อจัดโครงการออกหน่วยทำขาเทียมพระราชทานเคลื่อนที่ ช่างก็จะสามารถใช้เครื่องมือเหล่านี้ในการทำขาเทียมได้ในรูปแบบเดียวกัน แม้ว่าจะมีพื้นฐานและประสบการณ์ที่แตกต่างกันก็ตาม
การประดิษฐ์ คิดค้น และพัฒนา > ชิ้นส่วนขาเทียม

มูลนิธิฯ ได้ดำเนินการพัฒนาการผลิตชิ้นส่วนขาเทียมอย่างต่อเนื่อง โดยมูลนิธิฯ ได้รับความร่วมมือจากหน่วยงานภาครัฐและเอกชนหลายแห่งมาตั้งแต่อดีตจนถึงปัจจุบัน อาทิ สถาบันเทคโนโลยีพระจอมเกล้าพระนครเหนือ สถาบันเทคโนโลยีพระจอมเกล้าคุณทหารลาดกระบัง บริษัท ไออาร์พีซี จำกัด (มหาชน) สถาบันวิจัยดาราศาสตร์แห่งชาติ (องค์การมหาชน) ทำให้มูลนิธิฯ มีชิ้นส่วนขาเทียมที่มีรูปร่างและความทนทานตามมาตรฐานสากล อีกทั้งยังมีราคาที่ถูกกว่าชิ้นส่วนนำเข้าจากต่างประเทศหลายเท่า
การประดิษฐ์ คิดค้น และพัฒนา > วัสดุการทำขาเทียม

มูลนิธิฯ ได้พยายามเสาะหาวัสดุที่มีอยู่ในประเทศสำหรับนำมาใช้ทำขาเทียม เพื่อเป็นการประหยัดต้นทุน ซึ่งมูลนิธิฯ ก็ได้รับการสนับสนุนและความร่วมมือจากองค์กรเอกชนในการช่วยให้คำแนะนำ และจัดหาวัสดุที่เหมาะสมตามความต้องการให้แก่มูลนิธิฯ จนสามารถนำมาผลิตชิ้นส่วนขาเทียมและขาเทียมได้ตามมาตรฐานสากล อาทิ บริษัท อีสเทิร์นโพลีเมอร์ กรุ๊ป จำกัด (มหาชน) บริษัท บางกอกพัฒนามอเตอร์ จำกัด บริษัท ไออาร์พีซี จำกัด บริษัท ไทยยูรีเทนพลาสติก จำกัด
หลักสูตรการอบรม

มูลนิธิขาเทียมฯ ได้ทำการศึกษาค้นคว้าหาวิธีการทำขาเทียมที่ดี และเหมาะสมอยู่เสมอ เพื่อให้ได้วิธีการทำขาเทียมที่รวดเร็วและมีคุณภาพ โดยได้ดำเนินการอบรมให้แก่ช่างทำขาเทียมทั่วประเทศ เพื่อให้สามารถทำขาเทียมตามวิธีการของมูลนิธิฯ ซึ่งจะทำให้คนพิการขาขาดได้รับขาเทียมที่ดีในเวลาอันรวดเร็ว โดยมูลนิธิฯ ได้จัดการฝึกอบรมหลักสูตร ดังนี้
หลักสูตรสำหรับช่างเครื่องช่วยคนพิการ จำนวน 700 ชั่วโมง เป็นการฝึกอบรมให้แก่บุคคลที่ยังไม่มีความรู้ในการทำขาเทียม เพื่อไปเป็นช่างทำขาเทียมประจำโรงงาน
หลักสูตรช่างกายอุปกรณ์ สำหรับนักศึกษาระดับ ปวส. ซึ่งมูลนิธิฯ ร่วมกับวิทยาลัยเทคนิคเชียงใหม่ ได้เปิดการเรียนการสอนรุ่นที่ 1 ตั้งแต่ปี พ.ศ. 2558 โดยมูลนิธิฯ สนับสนุนวิทยากร สถานที่ และวัสดุ สำหรับใช้ในการเรียนการสอนทั้งหมด
หลักสูตรสำหรับช่างเครื่องช่วยคนพิการสำหรับชาวต่างชาติ โดยจัดทั้งหลักสูตรอบรมสำหรับสำหรับบุคคลต่างชาติที่ยังไม่มีความรู้ในการทำขาเทียม เพื่อไปเป็นช่างทำขาเทียมประจำโรงงานทำขาเทียมในต่างประเทศ และหลักสูตรเพิ่มพูนทักษะและความรู้ให้แก่ช่างทำขาเทียมชาวต่างชาติ โดยมูลนิธิฯ ได้รับความร่วมมือจากกรมความร่วมมือระหว่างประเทศ
หลักสูตรการอบรม > การอบรมหลักสูตรนานาชาติ

มูลนิธิขาเทียมฯ ได้ดำเนินการจัดทำการอบรมหลักสูตรนานาชาติสำหรับช่างทำขาเทียมที่จะไปปฏิบัติงานในโรงงานทำขาเทียมในต่างประเทศ และบุคลากรที่เกี่ยวข้อง โดยได้รับการสนับสนุนจากกรมความร่วมมือระหว่างประเทศ กระทรวงการต่างประเทศ เพื่อผลิตช่างไปประจำโรงงานทำขาเทียมในต่างประเทศให้แก่ประเทศอินโดนีเซีย สาธารณรัฐบุรุนดี สาธารณรัฐเซเนกัล และประเทศพม่า และยังได้รับการสนับสนุนจากองค์กรการกุศลในประเทศมาเลเซีย ส่งบุคลากรเข้ามารับการอบรมเช่นกัน โดยมีหลักสูตรที่เปิดอบรม จำนวน 4 หลักสูตร ดังนี้
หลักสูตร Basic Limb Prosthesis อบรมจำนวน 700 ชั่วโมง แบ่งเป็นภาคบรรยาย 110 ชั่วโมง และภาคปฏิบัติ 590 ชั่วโมง
หลักสูตร Advanced Lower Limb Prosthesis อบรมจำนวน 300 ชั่วโมง แบ่งเป็นภาคบรรยาย 40 ชั่วโมง และภาคปฏิบัติ 260 ชั่วโมง
หลักสูตร Maintenance and Repair of the Machines, Tools, and Equipments of the Foundation's Sand Casting Technique สำหรับช่างเทคนิค อบรมจำนวน 150 ชั่วโมง แบ่งเป็นภาคบรรยาย 30 ชั่วโมง และภาคปฏิบัติ 120 ชั่วโมง
หลักสูตร Upper Limb Prosthesis and Orthosis อบรมจำนวน 450 ชั่วโมง แบ่งเป็นภาคบรรยาย 150 ชั่วโมง และภาคปฏิบัติ 300 ชั่วโมง
หลักสูตรการอบรม > การอบรมความรู้ในการประเมินและเทคนิคการทำขาเทียมแก่แแพทย์ประจำบ้านจากต่างประเทศ

มูลนิธิฯ ได้ขยายโอกาสให้สถาบันการศึกษาจากต่างประเทศที่ต้องการศึกษาความรู้เกี่ยวกับการทำขาเทียมในรูปแบบของมูลนิธิฯ สามารถส่งแพทย์ประจำบ้านเข้ามาอบรมที่มูลนิธิฯ ได้ โดยได้ให้ความร่วมมือแก่หน่วยงานต่างประเทศเข้ามาศึกษาดูงานที่มูลนิธิฯ มากว่า 20 ปี